《寄呈座主李左史三首 其三》
宋代·程公许

世纷枨触不胜忧，尚忆薰风故国游。惝恍梦回身八翼，凄凉别国日三秋。

愿驰玉轪天津阻，拟问星槎海浪浮。千载指南先觉在，行迷未远却回头。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。